Ryan Getzlaf

Ryan Getzlaf (* 10. máj 1985, Regina, Saskatchewan, Kanada) je kanadský hokejový útočník a kapitán tímu Anaheim Ducks v severoamerickej lige NHL. Vyrastal v Regine v Saskatchewane a hral v juniorskom tíme Calgary Hitmen.

 Kariéra 
 Juniorská kariéra 
V lige Western Hockey League začal hrať po dorasteneckom drafte WHL 2000, na ktorom bol vybraný v 3. kole na 54. mieste celkovo a po úspešnej sezóne 2002-03 bol vybraný v vstupnom drafte NHL 2003 na celkovom 19. mieste tímom Mighty Ducks of Anaheim. Po drafte sa Getzlaf vrátil k tímu Calgary Hitmen a v sezóne 2003-04 si pripísal 75 bodov v 49 zápasoch. Vo svojej poslednej sezóne za Calgary Hitmen utrpel otras mozgu po zrážke s Dionom Phaneufom z tímu Red Deer Rebels.

 Profesionálna kariéra 
Potom čo na konci sezóny 2004-05 vypadli s Calgary Hitmen z play-off juniorské ligy WHL, tak hral Getzlaf v play-off ligy AHL za farmársky tím Aneheimu Ducks: Cincinnati Mighty Ducks. V sezóne 2005-06 debutoval v NHL, keď za Anaheim Ducks odohral 57 zápasov a pripísal si v nich 39 bodov. Časť sezóny odohral vo farmárskom tíme Portland Pirates. S Anaheimom sa dostali až do finále západnej konferencie, ale tam boli pokorení v päťzápasovej bitke tímom Edmonton Oilers. V sezóne 2006-07 hral vo všetkých 82 zápasoch základnej časti a zaznamenal 58 bodov. V tíme hral v druhom útoku s Coreym Perrym a Dustinom Pennerom a tento útok bol nazvaný „Kid Line“ (Detský útok) a dohromady nazbierali 147 bodov. V roku 2007 pomohol Getzlaf Anaheimu do finále Stanleyho pohára, kde porazili Ottawu Senators a vyhrali prvý Stanleyho pohár v histórii klubu. Getzlaf bol v play-off najproduktívnejším hráčom tímu. V novembri 2007 podpísal s Anaheimem novú päťročnú zmluvu (končiacu v roku 2012) na 26 625 000 amerických dolárov. V sezóne 2007-08 hral vo svojom prvom NHL All-Star Game a bol najproduktívnejším hráčom tímu. Pred sezónou 2008-09 bol menovaný spoločne s Chrisom Prongerom asistentom kapitána Scotta Niedermayera. V polovici sezóny bol zvolený do svojho druhého stretnutia hviezd NHL a pripísal si 91 kanadských bodov, čo bolo najviac v tíme a stačilo mu to na šieste miesto v celej lige. Pred sezónou 2010-11 si ho spoluhráči zvolili za svojho kapitána.

 Medzinárodná kariéra 
Getzlaf debutoval v kanadskej reprezentácii v kategórii do 17 rokov na šampionáte sedemnásťročných v roku 2002 v Manitobe a pripísal si 9 bodov v 6 zápasoch. V nasledujúcom roku reprezentoval na Majstrovstvách sveta v ľadovom hokeji do 18 rokov 2003, kde 4 bodmi v 7 zápasoch pomohol Kanade k zlatým medailám. Po drafte NHL nastúpil na Majstrovstvá sveta juniorov v rokoch 2004 a 2005. V roku 2005 vyhral MSJ talentovaný tím Kanady, ktorý mal okrem Getzlafa na súpiske aj Coreyho Perryho, Sidneyho Crosbyho, Patrice Bergerona alebo Diona Phaneufa. Po tretej sezóne v Anaheime Ducks bol pozvaný do kanadskej reprezentácie na Majstrovstvá sveta v ľadovom hokeji 2008 v Kanade a v 9 zápasoch si pripísal 14 kanadských bodov. Na konci roku 2009 bol vybraný do kanadskej reprezentácie pre zimné olympijské hry 2010 vo Vancouveri, kde s reprezentáciou vyhral zlatú medailu.

 Ocenenia 
WHL
 Ocenený cenou Top Draft Prospect Award v roku 2003.
 Menovaný do East First All-Star Team v roku 2004.
 Menovaný do East Second All-Star Team v roku 2005.

 Štatistiky 
 Klubové štatistiky 
     Základná časť   Play-off Sezóna Tím Liga Z G A B TM Z G A B TM 2000–01 Regina Rangers SBHL 41 33 41 74 189 — — — — — 2000–01 Regina Pat Canadians SMHL 8 4 3 7 8 — — — — — 2001–02 Calgary Hitmen WHL 63 9 9 18 34 7 2 1 3 4 2002–03 Calgary Hitmen WHL 70 29 39 68 121 5 1 1 2 6 2003–04 Calgary Hitmen WHL 49 28 47 75 97 7 5 1 6 6 2004–05 Calgary Hitmen WHL 51 29 25 54 102 12 4 13 17 18 2004–05 Cincinnati Mighty Ducks AHL — — — — — 10 1 4 5 4 2005–06 Portland Pirates AHL 17 8 25 33 36 — — — — — 2005–06 Mighty Ducks of Anaheim NHL 57 14 25 39 22 16 3 4 7 132006–07 Anaheim Ducks NHL 82 25 33 58 66 21 7 10 17 32 2007–08 Anaheim Ducks NHL 77 24 58 82 94 6 2 3 5 62008–09 Anaheim Ducks NHL 81 25 66 91 121 13 4 14 18 25 2009–10 Anaheim Ducks NHL 66 19 50 69 79 — — — — —2010–11 Anaheim Ducks NHL 67 19 57 76 35 6 2  4 6 9 2011–12 Anaheim Ducks NHL 82 11 46 57 75 — — — — —2012–13 Anaheim Ducks NHL 43 15 32 47 39 — — — — — NHL celkovo 555 152 367 519 531 62 18 35 53 85

 Reprezentačné štatistiky 
 Rok Tím Akcia   Z G A B TM 2002 Kanada západ MS 17’ 6 3 6 9 14 2003 Kanada 18’ MS 18’ 7 2 2 4 10 2004 Kanada 20’ MSJ 6 3 3 6 4 2005 Kanada MSJ 6 3 9 12 8 2008 Kanada MS 9 3 11 14 10 2010 Kanada ZOH 7 3 4 7 2 2012 Kanada MS 8 2 7 9 27 Juniorská kariéra celkovo 25 11 20 31 36 Seniorská kariéra celkovo 24 8 22 30 39

Legenda
Z - Odohrané zápasy (Zápasy)
G - Vstrelené bránky (Góly)
A - Prihrávky na gól (Asistencie)
B - Kanadské body (Vstrelené bránky s prihrávkami na gól)
TM - Trestné minúty

 Referencie 

 Externé odkazy 
 Karierne štatistiky Ryana Getzlafa na The Internet Hockey Database
 NHL profil Ryana Getzlafa

 Zdroj 

Kategória:Kanadskí hokejoví strední útočníci
Kategória:Hokejisti draftovaní klubom Anaheim Ducks
Kategória:Hráči Anaheim Ducks
Kategória:Hráči Portland Pirates
Kategória:Víťazi Stanleyho pohára
Kategória:Kanadskí olympijskí víťazi
Kategória:Olympijskí víťazi v ľadovom hokeji
Kategória:Účastníci MS v hokeji 2008
Kategória:Účastníci MS v hokeji 2012
Kategória:Osobnosti z Reginy (Saskatchewan)
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014